**Scandinavian Airlines**, bežne známe ako **SAS** (celý názov: *Scandinavian Airlines System*; právne: *Scandinavian Airlines System Denmark-Norway-Sweden*), je národný letecký dopravca Dánska, Nórska a Švédska. Časť vedenia spoločnosti sídli v švédskom meste Solna. Scandinavian Airlines sú súčasťou spoločnosti SAS Group. Hlavnými základňami spoločnosti je dánske kodanské letisko, nórske letisko Gardermoen v hlavnom meste Oslo a švédske letisko Arlanda v Štokholme. Dcérskou spoločnosťou Scandinavian Airlines sú írske Scandinavian Airlines Ireland. Spoločnosť SAS je zakladajúcim členom aliancie leteckých spoločností Star Alliance. V roku 2017 Scandinavian Airlines prepravili 28,6 milióna cestujúcich.

História
--------

Douglas DC-3 spoločnosti SAS počas letu
Spoločnosť bola založená 1. augusta 1946 zlúčením národných dopravcov Dánska (Det Danske Luftfartselskab), Nórska (Det Norske Luftfartselskap) a Švédska (Svensk Interkontinental Lufttrafik). S činnosťou začala 17. septembra 1946. Po založení bola spoločnosť rozdelená na SAS Danmark (28,6%), SAS Norge (28,6%) a SAS Sverige (42,8%).

Sud-Aviation SE 210 Caravelle III spoločnosti SAS na letisku Arlanda v Štokholme, 1966
V roku 1954 sa stali prvou leteckou spoločnosťou operujúcou pravidelnú transpolárnu linku. Lietadlo DC-6B lietalo cez Søndre Strømfjord (dnes Kangerlussuaq) v Grónsku, Winnipeg v Kanade do Los Angeles v Spojených štátoch. Do leta 1956 bola frekvencia letov na tejto linke zvýšená na tri lety týždenne. Linka bola obľúbená u hollywoodskych celebrít a ľudí z filmového priemyslu, čo pre spoločnosť SAS znamenalo prevrat v oblasti reklamy. Vďaka tarifnej štruktúre, ktorá ponúkala prípoje zadarmo do európskych destinácií, sa SAS stali obľúbenou leteckou spoločnosťou amerických turistov v 50. rokoch. V roku 1957 SAS otvorili ďalšiu transpolárnu linku z Kodane do Tokia v Japonsku cez Anchorage na Aljaške, na ktorej lietali s DC-7C. Letová trasa cez Aljašku bola kompromisným riešením, pretože Sovietsky zväz neumožnil spoločnosti SAS, spolu s ostatnými leteckými spoločnosťami, lietať cez Sibír medzi Európou a Japonskom a čínsky vzdušný priestor bol tiež v tom čase uzavretý. SAS túto linku prezentovala verejnosti ako „cestu okolo sveta cez Severný pól".

V roku 1959 SAS natrvalo vstúpili do prúdovej éry, keď do flotily zaviedli lietadlá Sud-Aviation SE 210 Caravelle a v nasledujúcom roku Douglas DC-8. Od roku 1971 mali vo flotile typ Boeing 747.

SAS postupne zvyšovali svoju kontrolu nad domácimi trhmi vo všetkých troch krajinách získavaním podielov v miestnych aerolíniách. V roku 1989 získali SAS 18,4% v spoločnosti Texas Air Corporation – materskej spoločnosti Continental Airlines. Neskôr tento podiel predali. V máji 1997 spolu so spoločnosťami Air Canada, Lufthansa, Thai Airways International a United Airlines vytvorili alianciu leteckých spoločností Star Alliance. V roku 2004 SAS kúpili 95% podiel v spoločnosti Spanair. V roku 2007 oznámili zámer predať tento podiel, ale v roku 2012 spoločnosť Spanair zanikla. SAS vlastnili aj podiel v spoločnostiach airBaltic či BMI Regional, pričom tieto podiely museli predať v rámci úsporných opatrení. V roku 2013 boli SAS po prvýkrát od roku 2007 v zisku. V roku 2017 Scandinavian Airlines založili dcérsku spoločnosť Scandinavian Airlines Ireland s hlavnými základňami na letisku Heathrow v Londýne a letisku v Malage.

Destinácie
----------

Scandinavian Airlines v súčasnosti lietajú do 123 pravidelných a sezónnych destinácií v Európe, Ázii a Severnej Amerike.

### Codeshare

Scandinavian Airlines majú tzv. codeshare dohodu a v súčasnosti prevádzkujú spoločné lety so spoločnosťami: 

* Aegean Airlines
* Air Canada
* Air China
* airBaltic
* All Nippon Airways
* Austrian Airlines
* Croatia Airlines
* EgyptAir
* Ethiopian Airlines
* Etihad Airways
* Icelandair
* LOT
* Lufthansa
* Singapore Airlines
* South African Airways
* Swiss International Air Lines
* Thai Airways
* Turkish Airlines
* United Airlines
* Widerøe

Flotila
-------

### Súčasná flotila

Flotila Scandinavian Airlines pozostávala v decembri 2019 z nasledujúcich lietadiel:


Flotila Scandinavian Airlines| Lietadlo | V prevádzke | Fotografia | Objednávky | Počet sedadiel | Poznámky |
| --- | --- | --- | --- | --- | --- |
| C | Y | M | Spolu |
| Airbus A319-100 | 4 |  | — | — | — | 150 | 150 | Lietadlo s reg. OY-KBO je v retro farbách. |
| Airbus A320-200 | 11 |  | — | — | — | 168 | 168 |  |
| Airbus A320neo | 25 |  | 46 | — | — | 180 | 180 | Dodávky do roku 2023.Náhrada za typy Boeing 737-700 a 800. |
| Airbus A321-200 | 8 |  | — | — | — | 200 | 200 |  |
| Airbus A321LR | — |  | 3 | 22 | 12 | 123 | 157 | Dodávky od roku 2020. |
| Airbus A330-300 | 9 |  | — | 32 | 56 | 174 | 262 |  |
| 32 | 56 | 178 | 266 |
| Airbus A340-300 | 7 |  | — | 40 | 28 | 179 | 247 | Lietadlo s reg. OY-KBM je vo farbách aliancie Star Alliance.Lietadlá majú byť nahradené typom Airbus A350-900. |
| Airbus A350-900 | 1 |  | 7 | 40 | 32 | 228 | 300 | Dodávky do roku 2021.Náhrada za typ Airbus A340-300. |
| Boeing 737-700 | 23 |  | — | — | — | 141 | 141 | Lietadlá majú byť nahradené typom Airbus A320neo. |
|
| Boeing 737-800 | 28 |  | — | — | — | 181 | 181 | Lietadlá s reg. LN-RRE, RRL a RRW sú vo farbách aliancie Star Alliance.Majú byť nahradené typom Airbus A320neo. |
| — | — | 183 | 183 |
|
| Prenajaté lietadlá |
| Airbus A320neo | 9 |  | — | — | — | 180 | 180 | Prevádzkované dcérskou spoločnosťou Scandinavian Airlines Ireland. |
| ATR 72-600 | 3 |  | — | — | — | 70 | 70 | Prevádzkované spoločnosťou Flybe. |
| 7 | Prevádzkované spoločnosťou Nordica. |
| Bombardier CRJ900 | 22 |  | — | — | — | 90 | 90 | Prevádzkované spoločnosťou CityJet.Tri lietadlá majú byť presunuté k spoločnosti Nordica. |
| 2 | Prevádzkované spoločnosťou Nordica.Tri lietadlá majú byť presunuté od spoločnosti CityJet a ďalšie dve majú byť zavedené do flotily. |
| 1 | Prevádzkované spoločnosťou Air Nostrum. |
| Spolu | 160 |  | 56 |  |

Služby na palube
----------------

Občerstvenie podávané v SAS Business triede
### Vnútroštátne lety

Jedna trieda
Raňajky sú servírované zdarma. Po 9. hodine rannej je možné zakúpiť občerstvenie v tzv. „Cloud-shope".
### Lety v rámci Škandinávie

Cestujúci s letenkou v Business triede cestujú v triede Plus.
SAS Go
Raňajky a iné občerstvenie je možné zakúpiť si v „Cloud-shope".
SAS Plus
Rýchly priechod bezpečnostnými kontrolami na niektorých európskych letiskách. Trojchodové občerstvenie alebo raňajky v cene.
### Lety do európskych destinácií

SAS Go
Raňajky a iné občerstvenie je možné zakúpiť si v „Cloud-shope".
SAS Plus
Rýchly priechod bezpečnostnými kontrolami na niektorých európskych letiskách. Trojchodové občerstvenie alebo raňajky v cene.
SAS Business
Rýchly priechod bezpečnostnými kontrolami na niektorých európskych letiskách. Vstup do VIP salónikov. Trojchodové občerstvenie na všetkých letoch. Denná tlač v miestnom a anglickom jazyku. Po jedle je servírovaný dezert a káva/čaj. Po pristátí je cestujúcim podávaná francúzska čokoláda.
### Medzikontinentálne lety

SAS Go
Pred večerou je podávaný koktail. Potom nasleduje trojchodová večera s dvoma alkoholickými nápojmi v cene letenky. Medzi jedlami sú k dispozícii nápoje a sendviče – v závislosti na dĺžke letu.
SAS Plus
Rýchly priechod bezpečnostnými kontrolami na niektorých európskych letiskách. Džús je podávaný po nástupe na palubu. Potom nasleduje koktail a studená desiata. Večera je trojchodová s výberom medzi dvoma hlavnými jedlami. Medzi jedlami sú k dispozícii nápoje a sendviče – v závislosti na dĺžke letu.
SAS Business
Rýchly priechod bezpečnostnými kontrolami na niektorých európskych letiskách. Vstup do VIP salónikov. Nasleduje trojchodová večera. Na výber je vždy jedno zo štyroch horúcich jedál a vždy aspoň jedna vegetariánska alternatíva. Po celý čas letu majú cestujúci k dispozícii samoobslužný bar s veľkým výberom sendvičov, piva, vína a iných alkoholických nápojov. Cestujúci si môže vybrať, či chce raňajkovať na palube, alebo si vziať zabalené raňajky so sebou.

Referencie
----------

1. ↑   airBaltic resumes SAS codeshare partnership from June 2019. *Routesonline*, 24 May 2019. Dostupné online [cit. 2019-05-24].
2. ↑   *Photos: Airbus A319-132 Aircraft Pictures - Airliners.net* [online]. [Cit. 2015-04-24]. Dostupné online.
3. 1 2   *SAS places order for an additional 50 Airbus A320neo aircraft to create a single-type fleet - SAS* [online]. [Cit. 2018-10-03]. Dostupné online.
4. ↑   *SAS expands its fleet – leases three A321 Long Range - SAS* [online]. [Cit. 2019-01-23]. Dostupné online.
5. ↑  TRICHES, Robert. *Nu är det klart när SAS nya mindre plan lyfter* [online]. di.se, 2019-11-14, [cit. 2019-12-30]. Dostupné online.
6. ↑   *Photos: Airbus A340-313 Aircraft Pictures - Airliners.net* [online]. [Cit. 2015-04-24]. Dostupné online.
7. 1 2   *Hello again! The A350s will replace the A340s. We plan to retire the them in the south of France where they will be dismantled and the useful parts sold. Kind regards, Alice* [online]. [Cit. 2019-10-13]. Dostupné online.
8. ↑   *SAS Takes Delivery Of Its First Airbus A350* [online]. simpleflying.com, 2019-11-28, [cit. 2019-12-30]. Dostupné online.
9. ↑   *SAS selects eight A350 XWBs and four A330s* [online]. Airbus, 25 June 2013, [cit. 2013-06-25]. Dostupné online.
10. ↑   *SAS signs with Airbus: Total renewal of long haul fleet - SAS* [online]. News.cision.com, 2013-06-25, [cit. 2014-03-17]. Dostupné online.
11. ↑   *Aircraft on order* [online]. [Cit. 2019-10-08]. Dostupné online.
12. ↑   *SAS styrer mod ren Airbus-flåde - CHECK-IN.dk* [online].. Dostupné online.
13. ↑   *Photos: Boeing 737-883 Aircraft Pictures - Airliners.net* [online]. [Cit. 2015-04-24]. Dostupné online.
14. ↑  SAS. *SAS complements its production with a new air operator certificate (AOC) and bases outside Scandinavia - SAS* [online].. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Scandinavian Airlines**

Externé odkazy
--------------

* Oficiálna stránka


|  |  |
| --- | --- |
| Portal | Letecký portál |